Hvor meget kan speakeren nå at sige?
Der er en grundregel, som siger 2,7 ord i sekundet, men der er stor forskel på, om det er en reklame, en dokumentar eller noget helt tredje.
Det bedste råd er igen at læse højt i den stil du ønsker og tage tid.
Du skal ikke ”tankelæse” men læse højt, når du sidder med stopuret.
Vær opmærksom på at tal tager lang tid at sige i forhold til hvor meget det fylder på skrift:
Eksempelvis 2395,- skal siges ”totusindetrehundredefemoghalvfems”.
Teksten skal helst ikke skrives helt til maximum antal sekunder, da denne form for væg-til-væg speak ikke giver mulighed for naturlige pauser eller følelser på speaket.